Diari Oficial de la Generalitat Valenciana


Sumari del DOGV 8386, del 19-09-2018 (2018/8487)

Notificació de la sentència dictada en el judici verbal número 32/2018.
-----------------------------------------------------------------------

### Dades del document

Número de DOGV
:   8386

Data del DOGV
:   19-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8487


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el judici verbal número 32/2018. [2018/8487]  
Dunia María Valero Morant, lletrada de l'Administració de justícia del Jutjat de Primera Instància número 4 de Dénia, per mitjà d'aquest edicte, faig constar que, en aquest procediment de judici verbal seguit a instàncies de Natalia Moreno Bueno contra Christine Sheridan i la Comunitat de Propietaris de l'Edifici Castillo Playa, s'ha dictat sentència l'encapçalament i dispositiva de la qual és literalment com segueix:  
  
  
«Sentencia número 117/2018  
Jutge que la dicta: Ana Verdejo López.  
Lloc: Dénia.  
Data: 7 de maig de 2018.  
Part demandant: Natalia Moreno Bueno.  
Advocat: Vicente Alejo Senabre Gallego.  
Procuradora: Ana Isabel Feliú Daviú.  
Part demandada: Christine Sheridan i Comunitat de Propietaris de l'Edifici Castillo Playa.  
Advocat: José Espasa Mulet.  
Procurador: José V. Bonet Camps.  
Objecte del judici: altres verbals.  
Ana María Verdejo López, magistrat jutge del Jutjat de Primera Instància Número 4 d'aquesta ciutat i el seu partit, he vist aquestes actuacions de judici verbal seguides davant d'aquest jutjat assenyalades amb el número 32/2018 a instàncies de Natalia Moreno Bueno, representada per la procuradora Ana Isabel Feliú Daviú contra Comunitat de Propietaris de l'Edifici Castillo Playa, representada pel procurador José Vicente Bonet Camps i contra Christine Seridan, declarada en rebel·lia processal.  
Dispositiva  
Estime parcialment la demanda formulada per Natalia Moreno Bueno, representada per la procuradora Ana Isabel Feliú Daviú, contra Comunitat de Propietaris de l'Edifici Castillo Playa, representada pel procurador José Vicente Bonet Camps i contra Christine Seridan, declarada en rebel·lia processal i en conseqüència condemne la Comunitat de Propietaris de l'Edifici Castillo Playa a:  
1r. Pagar a la demandant la quantitat de cinc-cents huitanta-cinc euros (585 euros) de principal més l'interés legal de l'esmentada quantitat sense perjuí de l'interés de l'article 576 de la Llei d'enjudiciament civil.  
2n. A realitzar les reparacions necessàries en la terrassa de l'habitatge situat en el pis àtic, a Dénia, carrer de la Sardina, número 6, bloc 2, àtic A (4t A), per a la correcta impermeabilització de la terrassa consistent en la reparació puntual de cassoleta i impermeabilització de la coberta per mitjà de la pintura de clor cautxú a fi d'evitar de forma definitiva que es filtre aigua cap a la habitatge inferior propietat de l'actora, ni que es tornen a reproduir o incrementar els danys. Tot això amb expressa condemna en costes.  
Així mateix desestime la demanda formulada contra Christine Sheridan i, en conseqüència, absolc la demandada de les pretensions en contra seua formulades en aquest procediment. Tot això amb expressa condemna en costes a la part demandant.  
Contra aquesta sentència no pot interposar-se cap recurs d'apel·lació.  
Aquesta és la meua sentència, de la qual cal portar un testimoniatge a les actuacions corresponents, que pronuncie, mane i firme.»  
  
I atés que la demandada, Christine Sheridan, es troba en parador ignorat, expedisc aquest edicte a fi que li valga de notificació de forma deguda.  
  
Dénia, 3 de setembre de 2018.- La lletrada de l'Administració de justícia: Dunia María Valero Morant.